અમદાવાદ: સ્થાનિક બજારમાં સોના-ચાંદીના ભાવ તૂટી રહ્યા છે. આજે શરૂઆતે સોનાના ભાવમાં રૂ. ૧૫૦ના ઘટાડે ૨૯,૬૦૦ જ્યારે ચાંદીમાં ભાવ રૂ. ૨૦૦નો ઘટાડો નોંધાઈ રૂ.૩૯,૩૦૦ની સપાટીએ ખૂલ્યો હતો. સ્થાનિક બુલિયન બજારના જાણકારોના જણાવ્યા પ્રમાણે આગામી જૂનની ૧૪ અને ૧૫મી તારીખે યુએસ ફેડરલ રિઝર્વની બેઠક છે, જેમાં વ્યાજના દરમાં વધારો કરવાની પ્રબળ સંભાવના છે. આ જોતાં ડોલરની મજબૂતાઈએ વૈશ્વિક બજારના સોનાના ભાવ તૂટી રહ્યા છે. એ જ પ્રમાણે ચાંદીના ભાવમાં પણ ગાબડાં પડી રહ્યાં છે. સ્થાનિક બજારમાં પણ તેની અસર જોવા મળી રહી છે.